钦定古今图书集成/明伦汇编/家范典/第082卷 > 礼记 > 《曾子问》
## 钦定古今图书集成/明伦汇编/家范典/第082卷 > 礼记 > 《曾子问》

孔子曰：“嫁女之家，三夜不息烛，思相离也。取妇之家，
三日不举乐，思嗣亲也。三月而庙见，称来妇也。择日
而祭于祢，成妇之义也。”

〈陈注〉思相离则不能寝寐，故不灭烛；思嗣亲则不无感伤，故不举乐。此《昏礼》所以不贺也。成昏而舅姑存者，明日妇见舅姑。若舅姑已殁，则成昏三月，乃见于庙，祝辞告神曰：“某氏来妇。”来妇，言来为妇也。盖选择吉日而行此礼，庙见祭祢，即是一事，非见庙之后更择日而祭也。成妇之义者，成盥馈之礼之义也。

《曾子问》曰：“女未庙见而死，则如之何？”孔子曰：“不迁于
祖，不祔于皇姑。婿不杖，不菲不次，归葬于氏之党，示
未成妇也。”

〈陈注〉不迁于祖，不迁柩而朝于婿之祖庙也。不祔于皇姑，以未庙见，故主不得祔姑之庙也。婿齐衰期，但不杖，不草屦，不别处哀次耳。女之父母自降服大功

衰而吊，既葬而除之。夫死亦如之。”

〈陈注〉若夫死，女以斩衰往吊，既葬而除也。